PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 14.02.2001

Nr. 57

A V I Z

asupra proiectului de Lege privind aprobarea Ordonanţei de urgenţă a Guvernului nr.43/2000 pentru aprobarea amendamentelor, convenite prin schimbul de scrisori din 10 martie 2000, la Acordul de  împrumut dintre România şi Banca Internaţională pentru Reconstrucţie şi Dezvoltare privind proiectul de dezvoltare instituţională a sectorului privat, în valoare de 25 milioane dolari SUA, semnat la Washington D.C. la 17 iunie 1999, şi pentru modificarea şi completarea Ordonanţei Guvernului nr.40/1999 pentru ratificarea acestui Acord.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.43/2000 pentru aprobarea amendamentelor, convenite prin schimbul de scrisori din 10 martie 2000, la Acordul de  împrumut dintre România şi Banca Internaţională pentru Reconstrucţie şi Dezvoltare privind proiectul de dezvoltare instituţională a sectorului privat, în valoare de 25 milioane dolari SUA, semnat la Washington D.C. la 17 iunie 1999, şi pentru modificarea şi completarea Ordonanţei Guvernului nr.40/1999 pentru ratificarea acestui Acord, trimis cu adresa nr.57 din 12 februarie 2001, înregistrată sub nr.250/XVIII/11 din 12 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 14 februarie 2001.



Membrii comisiei au examinat Ordonanţa de urgenţă a Guvernului nr.43/2000 supusă aprobării,  nota de fundamentare şi avizul favorabil al Consiliului Legislativ nr.451/25.04.2000.



În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege, în forma  adoptată de Senat la  5 februarie 2001.

În raport de obiectul şi conţinutul său, proiectul de lege face parte din categoria legilor ordinare. 

              PREŞEDINTE,                                   SECRETAR, 

            dr. Ionel Olteanu                             Carmen Dumitriu

        consilier

Diaconu Dumitra

